Vilnius, 2021 m. rugpjūčio 6 d.

**Šeštadienį ir pirmadienį vilniečių skiepų autobusas lauks prie „Lidl“ parduotuvių**

**Šeštadienį, rugpjūčio 7 dieną, bei pirmadienį, rugpjūčio 9 d., vilniečiai ir miesto svečiai turės galimybę skiepą nuo COVID-19 gauti atvykę prie „Lidl“ parduotuvių sostinėje. Prie parduotuvių visų norinčiųjų pasiskiepyti lauks Vilniaus miesto savivaldybės skiepų autobusas.**

Šeštadienį gauti skiepą bus galima prie „Lidl“ parduotuvės adresu Virbeliškių g. 2, nuo 15 iki 20 val. Čia norinčiųjų lauks 200 vnt. „Janssen“ („Johnson & Johnson) vakcinos.

Pirmadienį vakcinacija vyks prie dar trijų „Lidl“ parduotuvių sostinėje.

Nuo 10 iki 14 val. bus galima pasiskiepyti prie Rinktinės g. 60 esančios „Lidl“ parduotuvės. Čia „Janssen“ vakcina planuojama paskiepyti 200 žmonių.

Nuo 15 iki 20 val. skiepų autobusas lauks prie Ateities g. 4A esančios „Lidl“ parduotuvės. Norintieji galės pasiskiepyti „Janssen“ vakcina (200 vnt).

Pirmadienį, rugpjūčio 9 d., Vilniaus savivaldybės autobuse bus galima pasiskiepyti ir prie Žemaitės g. 16 esančios „Lidl“ parduotuvės. Čia gyventojų lauks 150 vnt. „Janssen“ bei 50 vnt. „Comirnaty“ („Pfizer-BioNTech“) vakcinos. Vakcinacija vyks nuo 16.45 iki 20 val.

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)